**Ministru kabineta noteikumu projekta**

**„****Grozījumi Ministru kabineta 2004. gada 17. februāra noteikumos Nr.83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 26. panta pirmā daļa un 27. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Komisijas 2016. gada 30. augusta Īstenošanas lēmums (ES) 2016/1441, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2016/1441).  Grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Īstenošanas lēmums 2014/709/ES) tika izdarīti, ievērojot to, ka 2016. gada augustā viens Āfrikas cūku mēra uzliesmojums mājas cūkām un viens uzliesmojums savvaļas cūku populācijā tika konstatēts Sāmsalā (Hījumā apriņķī) Igaunijā, apgabalā, kas patlaban nav iekļauts Īstenošanas lēmuma 2014/709/ES pielikumā. Līdz ar to šis apgabals, ievērojot reģionalizācijas kritērijus, ir jāiekļauj Īstenošanas lēmuma 2014/709/ES pielikuma I, II un III riska zonā.  Ņemot vērā esošo epidemioloģisko situāciju, tie apgabali, kuros tika novēroti Āfrikas cūku mēra uzliesmojuma gadījumi savvaļas cūkām un neatradās nevienā no riska zonām, tiek iekļauti II riska zonā, bet tie apgabali, kuros Āfrikas cūku mēra uzliesmojums tika konstatēts mājas cūkām, tiek iekļauti III riska zonā. Savukārt apgabali, kas atrodas ārpus II un III riska zonas, tiek iekļauti I riska zonā.  Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr. 83), kuros ir jāizdara grozījumi, lai ietvertu Īstenošanas lēmuma 2016/1441 normas.  Ievērojot minēto, Ministru kabineta noteikumu projektā „Grozījumi Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts)paredzēts precizēt I, II un III riska zonas apgabalus Igaunijas Republikā. Savukārt noteikumu projekta 2., 3., 4., 5., 7., 8., 9., 10., 11. un 13. punkts paredz precizēt noteikumu Nr. 83 4.pielikuma vairāku punktu redakciju. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 01.01.2016. bija reģistrētas 1062 cūku sugas dzīvnieku novietnes (novietnes, kurās dzīvnieki tiek turēti gan komerciālos nolūkos, gan pašpatēriņam), kā arī 23 novietnes, par kurām ziņots, ka tajās ir mežacūkas. Kopējais reģistrētais mājas cūku skaits - 285 886, bet kopējais reģistrētais mežacūku skaits – 904. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III, IV sadaļa un V sadaļas 2. tabula – projekts šīs jomas neskar.*

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | Noteikumu projektā iekļautas tiesību normas, kas izriet no Komisijas 2016. gada 30. augusta Īstenošanas lēmuma (ES) 2016/1441, ar ko groza pielikumu pie Īstenošanas lēmuma 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs. | | |
| 2. | | Citas starptautiskās saistības | | Projekts šo jomu neskar. | | |
| 3. | | Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | | |
| Attiecīgā ES tiesību akta datums, numurs un nosaukums | | Komisijas 2016. gada 30. augusta Īstenošanas lēmums (ES) 2016/1441, ar ko groza pielikumu pie Īstenošanas lēmuma 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2016/1441/ES). | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2016/1441 pielikums | | noteikumu projekta 1., 6. un 12. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Komisijas 2016. gada 30. augusta Īstenošanas lēmumā (ES) 2016/1441, ar ko groza pielikumu pie Īstenošanas lēmuma 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs, nav dota rīcības brīvība dalībvalstij ieviest tiesību normas. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | | | |
| Cita informācija | | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama, jo noteikumu projekts tehniski pārņem Īstenošanas lēmuma 2016/1441 normas. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

22.09.2016. 9:30

1008

O.Vecuma-Veco

67027551, Olita.Vecuma-Veco@zm.gov.lv